US Open വനിത സിംഗിള്സ് കിരീടം എമ്മ റാഡുകാനുവിന് ഷറപ്പോവയ്ക്ക് ശേഷം കിരീടം നേടുന്ന ഏറ്റവും പ്രായം കുറഞ്ഞ താരം News18 News18 Malayalam Last Updated : September 12, 2021, 09:07 IST Share this: യു എസ് ഓപ്പണ് ടെന്നിസ് വനിത സിംഗിള്സ് കിരീടം ബ്രിട്ടണിന്റെ 18കാരി എമ്മ റാഡുകാനുവിന്. ഫൈനലില് കനേഡിയന് താരം ലൈന ആനി ഫെര്ണാണ്ടസിനെ തോല്പ്പിച്ചാണ് എമ്മയുടെ ചരിത്ര നേട്ടം. 44 വര്ഷങ്ങള്ക്ക് ശേഷമാണ് ഒരു ബ്രിട്ടീഷ് വനിതാ താരം ഗ്രാന്ഡ് സ്ലാം കിരീടം നേടുന്നത്. മരിയ ഷറപ്പോവയ്ക്ക് ശേഷം ഗ്രാന്ഡ്സ്ലാം കിരീടം നേടുന്ന ഏറ്റവും പ്രായം കുറഞ്ഞ താരമെന്ന നേട്ടവും എമ്മ സ്വന്തമാക്കി.രണ്ട് കൗമാര താരങ്ങളാണ് ഇത്തവണ യു എസ് ഓപ്പണ് വനിത വിഭാഗത്തില് ഏറ്റുമുട്ടിയത് എന്ന പ്രത്യേകതയും ഫൈനലിലുണ്ടായിരുന്നു. അതേസമയം, കാനഡയുടെ 19കാരിയായ താരം ലെയ്ന ആനി ഫെര്ണാണ്ടസ് മൂന്നാം സീഡും കഴിഞ്ഞ സീസണ് ടൂര്ണമെന്റ് ജേതാവുമായ യു എസ് താരം നയോമി ഒസാക്കയെ തകര്ത്ത് ശ്രദ്ധ നേടിയ താരമാണ്.ടൂര്ണമെന്റിലെ ഒരു സെറ്റ് പോലും എമ്മ റാഡുകാനു നഷ്ടപ്പെടുത്താതെയാണ് കിരീട നേട്ടം. ഒളിമ്ബിക് ചാമ്ബ്യന് കാനഡയുടെ ബെലിന്ഡ ബെന്സിച്ചിനെ നേരിട്ടുള്ള സെറ്റുകള്ക്ക് തകര്ത്തായിരുന്നു ബ്രിട്ടീഷ് കൗമാര താരം എമ്മ റാഡു ഫൈനല് പ്രവേശനം സാധ്യമാക്കിയത്. നേരത്തെ യോഗ്യതാ മല്സരം കളിച്ച് ഗ്രാന്ഡ്സ്ലാം സെമിയിലെത്തുന്ന ആദ്യ താരമെന്ന റെക്കോര്ഡും എമ്മ സ്വന്തമാക്കിയിരുന്നു. ആദ്യ 100 റാങ്കിന് പുറത്തു നിന്ന് യോഗ്യതാ മല്സരങ്ങള് കളിച്ച് യുഎസ് ഓപ്പണിലെത്തിയ താരമാണ് എമ്മ.US Open ജോക്കോവിച്ച് ഫൈനലില് കലണ്ടര് സ്ലാം നേട്ടം ഒരു ജയമകലെ യു എസ് ഓപ്പണ് ടെന്നീസ് ടൂര്ണമെന്റില് ലോക ഒന്നാം നമ്ബര് താരം നൊവാക് ജോക്കോവിച്ച് ഫൈനലില്. സെമിയില് ടോക്യോ ഒളിമ്ബിക്സില് സ്വര്ണ മെഡല് നേടിയ ജര്മന് താരം അലക്സാണ്ടര് സ്വരേവിനെ അഞ്ച് സെറ്റ് നീണ്ട ത്രില്ലര് പോരാട്ടത്തില് മറികടന്നാണ് ജോക്കോവിച്ച് ഫൈനലില് കടന്നത്. സ്കോര് 46, 62, 64, 46, 62. ഫൈനലില് റഷ്യന് താരമായ ഡാനില് മെദ്വദേവാണ് ജോക്കോയുടെ എതിരാളി. തന്റെ നാലാം യു എസ് ഓപ്പണ് കിരീടത്തിലേക്ക് എയ്സ് പായിക്കാന് ഉറച്ചാകും ജോക്കോ മെദ്വദേവിനെ നേരിടാന് ഇറങ്ങുന്നത്.കനേഡിയന് താരം ഫെലിക്സ് ഓഗറിനെ നേരിട്ടുള്ള സെറ്റുകള്ക്കാണ് ഡാനില് മെദ്വദേവ് തോല്പ്പിച്ചത്. സ്കോര് 64, 75, 62. 2019ലെ റണ്ണര് അപ്പാണ് മെദ്വദേവ്. കരിയറിലെ മൂന്നാമത്തെ ഗ്രാന്സ്ലാം ഫൈനലിനാണ് മെദ്വദേവ് യോഗ്യത നേടിയിരിക്കുന്നത്.തന്റെ ഒമ്ബതാം യു എസ് ഓപ്പണ് ഫൈനലിനായി ഇറങ്ങുമ്ബോള് ജോക്കോയെ കാത്തിരിക്കുന്നത് രണ്ട് ചരിത്ര നേട്ടങ്ങളാണ്. അതിലൊന്ന് കലണ്ടര് സ്ലാം നേട്ടമാണെങ്കില് മറ്റേത് താരത്തിന്റെ 21ാ൦ ഗ്രാന്ഡ്സ്ലാം കിരീട നേട്ടമാണ്. ടെന്നീസില് ഒരു സീസണിലെ എല്ലാ മേജര് കിരീട നേട്ടങ്ങളും സ്വന്തമാക്കുമ്ബോഴാണ് ഒരു താരത്തിന് കലണ്ടര് സ്ലാം സ്വന്തമാവുക. ഈ വര്ഷത്തെ വിംബിള്ഡണ് ഉള്പ്പെടെ എല്ലാ കിരീടങ്ങളും നേടിയ ജോക്കോവിച്ചിന് മുന്നില് ബാക്കിയുള്ളത് യു എസ് ഓപ്പണ് കൂടിയാണ്. കിരീടനേട്ടം ഒരു ജയം മാത്രമകലെ നില്ക്കുമ്ബോള് എല്ലാവരുടെ കണ്ണുകളും ജോക്കോയിലേക്കാണ് നീളുന്നത്. യു എസ് ഓപ്പണില് ജയിച്ച് കലണ്ടര് സ്ലാമിന് പുറമെ ജോക്കോയ്ക്ക് 21 ഗ്രാന്ഡ്സ്ലാം കിരീട നേട്ടം കൂടി സ്വന്തമാകും. പുരുഷ ടെന്നീസില് കൂടുതല് ഗ്രാന്ഡ്സ്ലാം നേടിയ താരം എന്ന റെക്കോര്ഡ് ഇതോടെ ജോക്കോയുടെ പേരിലേക്ക് മാത്രമാകും. നിലവില് 20 വീതം ഗ്രാന്ഡ്സ്ലാമുകള് സ്വന്തമായുള്ള ജോക്കോയുടെയും ഫെഡററുടെയും നദാലിന്റെയും പേരിലാണ് റെക്കോര്ഡ്. യു എസ് ഓപ്പണില് ഫെഡററും നദാലും മത്സരിച്ചിരുന്നില്ല. Published by:Sarath Mohanan First published: September 12, 2021, 09:07 IST Grand Slam tennis US Open News18 News18 Malayalam Last Updated : September 12, 2021, 09:07 IST Share this: